Document ID: 31993L0026

Komisijas Direktīva 93/26/EEK
(1993. gada 4. jūnijs),
ar ko groza Padomes Direktīvu 82/471/EEK par dažiem produktiem, ko izmanto dzīvnieku barībā
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1992. gada 30. jūnija Direktīvu 82/471/EEK par dažiem produktiem, ko izmanto dzīvnieku barībā [1], kurā jaunākie grozījumi izdarīti ar Direktīvu 90/654/EEK [2], un jo īpaši tās 6. pantu,
tā kā Direktīva 82/471/EEK paredz regulārus grozījumus tās pielikuma saturā līdz ar zinātnes vai tehnikas atziņu attīstību;
tā kā konstatēts, ka ir jāmaina noteikumi par paziņojumu uz barības maisījumu etiķetes pielikumā minētajiem "aminoskābju hidroksilanalogu" grupas produktiem;
tā kā radīti jauni paņēmieni aminoskābju aizsardzībai, lai novērstu to noārdīšanos govju spurekļos, tādējādi palielinot šo barības vielu daudzumu zarnās; tā kā aizsargātu aminoskābju lietošana ir īpaši derīga piena govīm, tāpēc tās būtu jāatļauj izmantot dzīvnieku ēdināšanai;
tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO DIREKTĪVU.
1. pants
Ar šo Direktīvas 82/471/EEK pielikumu groza, kā noteikts šīs direktīvas pielikumā.
2. pants
Ne vēlāk kā 1994. gada 31. martā dalībvalstīs stājas spēkā normatīvie un administratīvie akti, kas vajadzīgi, lai izpildītu 1. panta prasības. Dalībvalstis par to tūlīt informē Komisiju.
Kad dalībvalstis pieņem minētos pasākumus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka procedūru, kā izdarīt šādu atsauci.
3. pants
Šī direktīva ir adresēta dalībvalstīm.
Briselē, 1993. gada 4. jūnijā

Labels: 3
1
6